OzLabs/hebrew-wiki-articles huggingface dataset:
Acoustica

Acoustica הוא אלבום אקוסטי של הלהקה הגרמנית סקורפיונז אשר יצא לשווקים במאי 2001.

האלבום הוקלט במהלך 3 הופעות חיות בליסבון שבפורטוגל אשר נערכו במהלך פברואר 2001. 

האלבום כולל ארבעה שירים חדשים: "Life Is Too Short", "Back To You", "I Wanted To Cry" ו- "When Love Kills Love".

האלבום מכיל גם גרסאות כיסוי לשירים כמו השיר "Drive" של להקת The Cars, השיר "Dust In The Wind" של קנזס והשיר "Love Of My Life" של להקת קווין. 

== רשימת הרצועות ==
<div style="direction: ltr;">
{|border=0
|-
|
# "The Zoo" - 5:49
# "Always Somewhere" - 4:10
# "Life Is Too Short" - 5:18
# "Holiday" - 5:55
# "You and I" (Meine) - 5:19
# "When Love Kills Love" - 4:53
# "Dust in the Wind" (קרי ליווגרן) - 3:49 (גרסת כיסוי ללהקת קנזס)
# "Send Me an Angel" - 5:24
# "Catch Your Train" - 3:46
# "I Wanted to Cry (But the Tears Wouldn't Come)" - 3:47
# "Wind of Change" - 5:34
# "Love of My Life" (פרדי מרקיורי) - 2:26 (גרסת כיסוי ללהקת קווין)
# "Drive" - 4:00 (The Cars גרסת כיסוי ללהקת)
# "Still Loving You" - 5:45
# "Hurricane 2001" - 4:35

|}
</div>

== צוות ==
*קלאוס מיינה - שירה
*מייקל שנקר - גיטרה ראשית
*רודולף שנקר - גיטרה
*וולפגנג דזיוני - תופים
*לותאר היימברג - גיטרה בס

==קישורים חיצוניים==

קטגוריה:אלבומי וידאו מ-2001
קטגוריה:אלבומי הסקורפיונז
קטגוריה:אלבומי הופעה באנגלית
קטגוריה:אלבומי חברת איסט וסט רקורדס
שטייר SSG 69

רובה SSG 69 (קיצור של Scharfschützengewehr 69) של שטייר מאנליכר הוא רובה צלפים בריחי המיוצר על ידי Steyr Mannlicher. הרובה משמש מספר צבאות והוא רובה הצלפים התקני של צבא אוסטריה.

הרובה אומץ בשנת 1969. הוא הקדים את זמנו בשימוש של קנים סינתטיים שחושלו בשיטת "cold-hammer" כדי להגביר את הדיוק. ה-SSG נחשב לרובה צלפים מדויק מאוד ובעל דיוק של מתחת ל-0.5 דקת קשת (MOA). הרובה שימש מספר קלעים בתחרויות קליעה בינלאומיות בהם ניצחו.

לרובה מספר גרסאות. ישנה גרסה אזרחית בשם SSG 69 PI והיא נמצאת בשימוש, בנוסף לצבאות, גם בכוחות משטרה. הגרסאות השונות נבדלות בעיקר בפרטים קוסמטיים, למעט גרסת SSG-PIV בעלת קנה קצר יותר - 409 מ"מ - עם מעלה סלילים של 1:250mm (בערך 1:10 אינץ') שתוכנן להתמודד עם תחמושת תת-קולית.

== משתמשים ==
* - צבא אוסטריה ו-EKO קוברה
* - היה בעבר בשירות הימ"מ
* 
* - חיל הנחתים ההולנדי
* 
* 
* 
* 
* 

== גלריה ==
<gallery>
File:Steyr SSG69.jpg|רובה SSG 69 של צבא אוסטריה
File:Steyr ssg 69 verschluss.jpg|הפעולה הבריחית של ה-SSG 69
File:Steyr SSG 69 PII.jpg|גרסת SSG 69 PII 
File:Steyr SSG 69 PIV.jpg|גרסת SSG 69 PIV 
</gallery>

== קישורים חיצוניים ==

* [https://web.archive.org/web/20090417231202/http://www.steyr-mannlicher.com/en/sportwaffen/steyr-ssg-69/ רובה SSG 69] באתר שטייר מאנליכר
* [https://web.archive.org/web/20110926234532/http://www.snipercentral.com/ssgp1.htm סקירה על הרובה ובדיקתו במטווח], Sniper Central
* [http://world.guns.ru/sniper/sn21-e.htm רובה SSG 69 וגרסאותיו], מידע ותמונות
* 

==הערות שוליים==

קטגוריה:רובי צלפים
קטגוריה:רובים בריחיים
קטגוריה:נשק קל אוסטרי
ארומנית

תפוצת הרומנים ולשונותיהם - הארומנים באדום
ארומנית (Armãneashce; רומנית Aromână או Macedoromână), הידועה גם כמקדו-רומנית או וְלאכית היא שפה רומאנית מזרחית מקבוצת השפות הרומאניות במשפחת השפות ההודו-אירופיות.

הארומנית חולקת מאפיינים רבים עם השפה הרומנית, בהם מורפולוגיה ותחביר דומים, כמו גם אוצר מילים גדול שמקורו בשפה הלטינית. מקור השוני בין שתי השפות הוא בהשפעה של שפות אחרות. בעוד שהרומנית הושפעה משפות סלאביות ומהונגרית, הארומנית הושפעה מן השפה היוונית.

דוברי שפה זו נקראים ארומנים או ולאכים.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:שפות רומאניות מזרחיות
המרכז הישראלי לנפגעי כתות

המרכז הישראלי לנפגעי כתות הוא חברה לתועלת הציבור המסייע לנפגעי כתות ולבני משפחותיהם. המרכז מסייע בחשיפת גופים כיתתיים הפועלים באופן פלילי.

==אודות המרכז==
המרכז הוקם בשנת 2006 על ידי העיתונאית איילת קדם, שחדרה למספר כתות לצורך תחקירים עבור ידיעות אחרונות, לצד קבוצה נוספת של אישים ששמרו על עילום שם. קדם שימשה כמנכ"לית הראשונה של הארגון. בתחילה נקראה החברה "קו למסלול – חברה לתועלת הציבור בע"מ". היא שינתה את שמה ל"המרכז לנפגעי כתות בישראל" ולאחר מכן לשמה הנוכחי.

המרכז מסייע בייעוץ לבני משפחות שיקירם שוהה בכת הרסנית ויוזם פעילות קבוצתית של בני משפחה לצורך תמיכה ופעולה משותפת. המרכז מקיים ערבי עיון, אירועים והרצאות לקהל הרחב.

לעוזבי כתות מסייע המרכז בתהליך ההתנתקות מהכת ובשיקום, הכולל תמיכה, הפנייה לגורמים טיפוליים, קבוצות תמיכה, סיוע משפטי ועוד.

המרכז מספק מידע בנושא כתות, אופן פעולתן, דרכי גיוס נפוצות ועוד. אנשי המרכז מתראיינים באמצעי תקשורת במטרה לקדם את המודעות הציבורית לנושא הכתות ולפעולה נגדן.

המרכז זכה בפרס יו"ר הכנסת לאיכות חיים לשנים תשע"ב/תשע"ג (2013/2013) בתחום קידום שלטון החוק, ערכי הדמוקרטיה, שמירה על זכויות אדם. הפרס ניתן בעקבות מכתב של אם שבתה יצאה מכת שהמרכז סייע בפירוקה.

==ביקורת והליכים משפטיים==
שטיפת מוח, אחד המושגים המרכזיים העומדים בבסיס ההגדרה של 'כת מסוכנת' על ידי המרכז, שנוי במחלוקת בקרב הקהילה המדעית והטיפולית העוסקת בתחום. חלק מהחוקרים מתנגדים לעצם ההגדרה 'כת', וגורסים כי מדובר בתיוג שלילי או כינוי גנאי שניתן להדביקו למיעוטים דתיים. אחרים, סבורים כי חלק מהארגונים המופיעים ברשימת הכתות של המרכז אינן עונות על ההגדרה של כת מסוכנת, ומותחים ביקורת על כך שהמרכז, גוף פרטי שאינו פועל על פי סטנדרטים אקדמיים – מצטייר כגוף ממלכתי, ואף ייעץ בשנת 2011 לוועדה ממלכתית בנושא.

על פי תחקיר 7 ימים ממרץ 2011, בשנותיו הראשונות נתמך המרכז על ידי איש העסקים החרדי רמי פלר. עוד נחשף בתחקיר כי פלר ומנכ"לית המרכז רחל ליכטנשטיין עבדו שניהם בעבר בארגון החרדי 'יד לאחים' הפועל כנגד התבוללות ומה שמוגדר על ידו כפעילות מיסיונרית בקרב יהודים. בדצמבר 2018 חשף אתר העין השביעית כי בהכנת תחקיר זה היה מעורב היחצ"ן מוטי מורל, שנשכר על ידי אחת הקבוצות שבוקרו על ידי המרכז לנפגעי כתות, במטרה לפגוע בשמו של הארגון.

לאורך השנים הותקף הארגון גם על ידי בלוגים אנונימיים, המופעלים ככל הנראה על ידי גורמים שנגדם פעל הארגון, בין היתר בטענה כי המרכז פועל מתוך מניעים חרדיים.

בשנת 2009 תבע ארגון בני ברוך - קבלה לעם את המרכז, בעקבות אמירה של המנכ"לית דאז בערוץ 2, בדבר מעשים פליליים של אנשי בני ברוך. המרכז חזר בו מאמירה זו ובמסגרת פשרה משפטית ב 2010 הסיר את הארגון מרשימת הכתות. עם זאת, באוגוסט 2017 פרסם המרכז שוב באתרו טענות כלפי הקבוצה, לאחר שלדבריו צבר מידע נוסף לגביה.

==קישורים חיצוניים==
* 

*
* [http://main.knesset.gov.il/News/PressReleases/Pages/press121113-3.aspx# פרס יו"ר הכנסת לאיכות חיים]

==הערות שוליים==

קטגוריה:ארגוני עזרה בישראל
קטגוריה:ישראל: חברות לתועלת הציבור
קטגוריה:זוכי פרס יו"ר הכנסת
קטגוריה:ישראל: חברות שהוקמו ב-2006
מנגנון היגס

מנגנון היגס הוא מודל תאורטי בפיזיקת חלקיקים, המסביר את קיומה של מסת חלקיקי היסוד השונים במסגרת המודל הסטנדרטי. המנגנון מסביר את מסת הפרמיונים ואת מסת בוזוני W ו-Z בעזרת שבירת סימטריה ספונטנית של הכוח האלקטרו-חלש עקב קיומו ותכונותיו של חלקיק הנקרא בוזון היגס. החלקיק והמודל נקראים על שם הפיזיקאי הבריטי פיטר היגס, שחזה את קיומו. את המודל פיתחו בו-זמנית ובאופן בלתי-תלוי גם הפיזיקאים היהודים רוברט בראוט ופרנסואה אנגלר מבלגיה. על תגלית זאת, שאושרה בניסוי במאיץ החלקיקים ב-CERN זכו פיטר היגס ופרנסואה אנגלר בפרס נובל לפיזיקה ב-2013.

מנגנון היגס הוא דוגמה למנגנון שבירת סימטריה ספונטנית, אשר קיים גם במערכות נוספות, כמו במוליכי-על ובחומרים מגנטיים.

==מנגנון היגס במודל הסטנדרטי==
במסגרת המודל הסטנדרטי, בוזוני ה-W,Z, הגלואונים והפוטון ההתחלתיים מתוארים כבוזוני כיול חסרי מסה, שקיומם נדרש כדי להבטיח שימור של סימטריות הכיול:
:<math>\ SU(3)_C \times SU(2)_L \times U(1)_Y</math>.

מנגנון היגס מניח את קיומו של חלקיק בעל ספין 0 - בוזון היגס. חלקיק זה מקיים אינטראקציות חלשות עם חלקיקי "החומר" - הפרמיונים, שעקב האינטראקציה מקבלים מסה במודל הסטנדרטי.

בניגוד לשאר חלקיקי המודל הסטנדרטי, לחלקיק זה יש ערך תצפית שונה מאפס במצב היסוד שלו.
המשמעות היא שלבוזון היגס יש ערכים נמדדים שונים מאפס בריק - כלומר המרחב מלא ברקע של שדה היגס גם בריק מוחלט. האינטראקציה בין שדה הרקע של בוזון ההיגס לבין חלקיקי המודל הסטנדרטי שוברת את הסימטריה
<math>\ SU(2)_L \times U(1)_Y</math>, כך שנוצרות מסות לבוזוני הכיול W ו-Z, ובנוסף נוצרות האינטראקציות המאפשרות מסה לפרמיונים.
ההיגס אינו משתתף באינטראקציה האלקטרו-מגנטית ולא באינטראקציה החזקה, ולכן הוא לא שובר אותן ולא משפיע על מסת הפוטון והגלואונים הנושאים כוחות אלו.

==ניתוח==
פוטנציאל ההיגס]]
פוטנציאל ההיגס מכיל איבר מהצורה λφ<sup>4</sup>+μφ<sup>2</sup> (כאשר φ הוא שדה ההיגס, 0<μ<0, λ) הכולל אינטראקציות בין שדה ההיגס לבין עצמו. בשלושה ממדים, נראה גרף הפוטנציאל כסומבררו בעל שוליים גבוהים (ראו תמונה) המקבל מקסימום מקומי בראשית הצירים (השקולה לריק) ומינימום גלובלי על מעגל המקיף את הראשית.
באנרגיות נמוכות מאנרגיית ה-0 ההיגס לא יכול לקבל את כל הערכים סביב המרכז, והוא מתרכז באזור המינימום שאיננו בראשית, ולכן כולל ערך תצפית שונה מאפס.
ניתוח של המערכת סביב המינימום מראה כי חלק מבוזוני הכיול והחלקיקים הופכים למאסיביים כתוצאה משבירת הסימטריה.

ב-4 ביולי 2012 דיווחו שתי קבוצות מחקר נפרדות במרכז המחקר ב-CERN כי צפו בחלקיק בעל מאפיינים דומים לבוזון היגס וב-14 במרץ 2013 הודיעו הפיזיקאים במאיץ כי הם משוכנעים שהחלקיק אותו הם גילו הוא אכן בוזון היגס.

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:סימטריה בפיזיקה
קטגוריה:פיזיקת חלקיקים
קטגוריה:תורת השדות הקוונטית
ג'אמפאולו פאציני

ג'אמפאולו פאציני (מאיטלקית: Giampaolo Pazzini; נולד ב-2 באוגוסט 1984) הוא כדורגלן עבר איטלקי ששיחק בעמדת החלוץ.

== קריירה ==
=== קריירת מועדונים ===
בינואר 2005 עבר פאציני לקבוצת פיורנטינה מאטאלנטה תמורת סכום משוער של כ-6.5 מיליון אירו. בעונתו הראשונה בקבוצה לא זכה לדקות משחק רבות, מאחר שמאמן הקבוצה בעדיף על פניו את לוקה טוני, והותיר אותו להילחם על תפקיד החלוץ השני עם ואלרי בוז'ינוב. לאחר עזיבתו של טוני, הפך פאציני לשחקן הרכב קבוע, ובעונת 2007/2008 כבש 9 שערים במסגרת הליגה.

לאחר הצטרפותו לקבוצה של אלברטו ג'ילארדינו, העדיף מאמן הקבוצה לפתוח בהרכב עם ג'ילארגינו ואדריאן מוטו, ומשום שהפך לשחקן ספסל בשנית, עבר פאציני לסמפדוריה.

פאציני הצטרף לקבוצת סמפדוריה בינואר 2009. משחק הבכורה שלו היה נגד פלרמו. שערו הראשון במדי הקבוצה היה במשחקו השני במדיה נגד אודינזה במסגרת הקופה איטליה.

ב-28 בינואר 2011 עבר פאציני רשמית לאינטר מילאנו תמורת סכום המוערך ב-12 מיליון אירו ותמורת העברתו של ג'ונתן ביאביאני לסמפדוריה. במשחק הבכורה שלו נגד פלרמו, הוא כבש צמד וסחט פנדל.
ב-22 באוגוסט 2012 עבר פאציני ליריבה העירונית מילאן בעסקת חילופי שחקנים שבמקביל אנטוניו קסאנו עבר לאינטר.

בקיץ 2015 חתם בהלאס ורונה. ב-31 בינואר 2018 הושאל פאציני ללבאנטה עד לסוף העונה. ב--22 בנובמבר 2020 הודיע על פרישה ממשחק פעיל.

=== נבחרת לאומית ===
פאציני קיבל את זימונו הראשון לנבחרת איטליה ב-28 במרץ 2009, לקראת משחקה של הנבחרת מול מונטנגרו במסגרת מוקדמות מונדיאל 2010, ואף כבש באותו משחק. לאחר ארבעה ימים פאציני כבר פתח בהרכב הנבחרת במשחקה מול אירלנד, אך הורחק כעבור שתי דקות בלבד לאחר שפגע בג'ון אושיי.

==תארים==
===קבוצתיים===
;אינטר מילאנו
* קופה איטליה: 2010/2011

===בינלאומיים===
;נבחרת איטליה
* אליפות אירופה בכדורגל עד גיל 19: 2003

== קישורים חיצוניים ==

==הערות שוליים==

קטגוריה:חלוצי כדורגל איטלקים
קטגוריה:כדורגלנים איטלקים
קטגוריה:כדורגלני פיורנטינה
קטגוריה:כדורגלני סמפדוריה
קטגוריה:כדורגלני אטאלנטה
קטגוריה:כדורגלני אינטר מילאנו
קטגוריה:כדורגלני מילאן
קטגוריה:כדורגלני הלאס ורונה
קטגוריה:כדורגלני לבאנטה
קטגוריה:כדורגלני נבחרת איטליה
קטגוריה:כדורגלני מונדיאל 2010
קטגוריה:איטלקים שנולדו ב-1984
האקדמיה הצבאית המלכותית בווליץ'

האקדמיה הצבאית המלכותית (באנגלית: Royal Military Academy המוכרת גם בראשי התיבות RMA) בווליץ', בדרום-מזרח לונדון הייתה אקדמיה צבאית של הצבא הבריטי שנועדה להכשיר קצינים עבור חיל התותחנים המלכותי וחיל ההנדסה המלכותי. בשלב מאוחר יותר הכשירה האקדמיה קצינים עבור חיל הקשר המלכותי וחילות טכניים אחרים.

האקדמיה נוסדה ב-1741. מטרתה הייתה לספק השכלה ולייצר "קצינים טובים עבור הארטילריה ומהנדסים צבאיים מושלמים".

בין המורים הידועים שלימדו במוסד פרדריק אייבל, פיטר בארלו (Peter Barlow), סמואל הנטר כריסטי (Samuel Hunter Christie), אדאיר קראופורד (Adair Crawford), ג'ורג' גרינהיל (George Greenhill), פרסי אלכסנדר מקמהון (Percy Alexander MacMahon), פול סנדביי, (Paul Sandby) וג'יימס ג'וזף סילבסטר. האקדמיה הייתה ידועה בכינוי "בית המלאכה" משום שהמבנה הראשון שלה היה בית מלאכה של הרויאל ארסנל שעבר הסבה.

אקדמיה צבאית נוספת, הידועה כקולג' הצבאי המלכותי (Royal Military College או RMC) הוקמה בסנדהרסט שבברקשייר ב-1799 על מנת להכשיר קצינים עבור חיל הרגלים וחיל הפרשים.

שתי האקדמיות נסגרו בתחילת מלחמת העולם השנייה ב-1939. האקדמיה הצבאית המלכותית בסנדהרסט נפתחה ב-1947 כאיחוד בין שני המוסדות. נכון ל-2008 עברו המבנים הישנים של האקדמיה הסבה והרחבה לבנייני מגורים יוקרתיים.

אוסף האקדמיה הצבאית המלכותית בסנדהרסט מכיל תצוגות של ההיסטוריה של האקדמיה הצבאית המלכותית בווליץ', הקולג' הצבאי המלכותי והאקדמיה הצבאית המלכותית בסנדהרסט. האוסף כולל את יומני הרישום של הסטודנטים, ארכיונים היסטוריים, מדים, ציורים, תצלומים וחפצים נוספים.

==קישורים חיצוניים==

* 

==הערות שוליים==

*
קטגוריה:אוניברסיטאות ומכללות צבאיות
אקדמיה הצבאית המלכותית בווליץ'
קטגוריה:לונדון: היסטוריה
קטגוריה:בסיסי הצבא הבריטי
קטגוריה:לונדון: בסיסי צבא
דימה לייפמן

דימה לייפמן (נולד ב-12 באפריל 1985) הוא שופט טניס בינלאומי, בעל תואר ראשון בכלכלה וניהול ובעל שני תארים שניים ב-Sport Management ו-Global Management באוניברסיטת IE Business School שבמדריד (אחד ממוסדות החינוך המובילים בעולם בתחום בניהול והפיננסיים). הוא שופט הטניס הבכיר בישראל בעל תג זהב (התג הגבוה ביותר לשופט בינלאומי) דימה נכלל גם בין השופטים הבכירים בעולם .

== ביוגרפיה ==
לייפמן יליד קורוסטן, עלה לישראל מברית המועצות בשנת 1991 עם משפחתו וגדל והתחנך באשקלון. עוד מגיל צעיר החל לשחק טניס בעידוד הוריו והתאמן במרכז הטניס אשקלון.

בשנת 1997 בגיל 12, עבר לייפמן קורס קוונים לאומי והחל לעבוד כקוון בתחרויות בינלאומיות שהתקיימו אז ברחבי הארץ. בשנת 2003 נבחר לייפמן על ידי וועדת שיפוט לייצג את ישראל במסגרת קורס שופטים בינלאומי שהתקיים בווילניוס שבליטא, בסיומו של קורס מוצלח קיבל דימה תג לבן בינלאומי (תג בינלאומי בסיסי), והפך לאחד התגים הלבנים הצעירים בעולם (כשהוא עוד לא בן 18), בשנת 2008 לאחר שצבר ניסיון רב במסגרת הבינלאומית, כולל השתתפות בשלוש תחרויות ווימבלדון 2006-2008 נבחר דימה לקורס המתקדם של איגוד הטניס הבינלאומי שהתקיים בפריז. את הקורס סיים בהצלחה והוענק לו תג ארד בינלאומי בכיר.
במהלך 2008–2012 שפט לייפמן חמש פעמים ברציפות בגמר אליפות ישראל בוגרים לעיני למעלה מ-2000 צופים נלהבים במועדון הטניס שברעננה. כמו כן יצג לייפמן את ישראל במפגשי גביע הדייוויס בקפריסין, יוון ומונקו בהם שימש כשופט כיסא נייטרלי.
במהלך השנים הללו שפט לייפמן וייצג את מדינת ישראל במספר בלתי מבוטל של תחרויות טניס בינלאומיות ברחבי העולם: בפינלנד, רומניה, הולנד, יוון, קפריסין, סרביה, שווייץ, איטליה, אוקראינה, רוסיה, ליטא, לטביה, מקסיקו, אנגליה, גאורגיה, ארמניה ועוד.

בנובמבר 2010 נבחר לייפמן לייצג את ישראל בקורס בינלאומי נוסף, הפעם לשופטים הראשיים שהתקיים בווימבלדון שבלונדון, את הקורס סיים לייפמן בהצלחה והפך לשופט ראשי בעל תג כסף הצעיר ביותר בעולם.

בנובמבר 2011 נבחר לייפמן לייצג את ישראל במשחקים האולימפיים שבלונדון (קיץ 2012), לייפמן היה השופט הישראלי היחיד בתחרות יוקרתית זו. ב-2013 ייצג לייפמן את ישראל בתחרות Mone Carlo מסדרת מסטרס 1000. משנת 2013- 2018 התמקד לייפמן בעבודת השופט הראשי וייצג את ישראל באין ספור תחרויות גדולות ברחבי העולם (סין, תאילנד, סלובניה, דרום אפריקה, אירלנד, פורטוגל, שוודיה, טורקיה, בולגריה, קזחסטן, רוסיה, אוקראינה, בלרוס, לטביה). בשנת 2015 נכנס לייפמן לקבוצת פיתוח של גביע דייוויס / גביע פדרציה (מועדון שמשתייכים אליו מספר מצומצם של שופטים).

בדצמבר 2018 קודם לייפמן על ידי איגוד הטניס הבינלאומי לתג זהב היוקרתי (התג הגבוה ביותר לשופט טניס) והפך לשופט הטניס הבכיר ביותר בתולדות מדינת ישראל (בעידן המודרני).

בתחילת 2019 שובץ לייפמן לשמש כאחד מתוך צוות מצומצם של שופטים ראשיים שינהלו את המשחקים הפארלימפיים - Tokyo 2020 - התפקיד הבכיר ביותר לשופט טניס ישראלי אי פעם.

<br />לייפמן משתייך גם למספר וועדות:
* יור' וועדת שיפוט - תחת איגוד הטניס בישראל
* חבר וועדת הטניס - ההתאחדות הישראלית לספורט נכים
* חבר וועדת טניס לכיסאות גלגלים - איגוד הטניס בישראל.
* חבר וועדת נוער - TennisEurope (איגוד הטניס האירופאי)

==הערות שוליים==

קטגוריה:ישראל: טניס
קטגוריה:ישראלים ילידי ברית המועצות
קטגוריה:עולים בשנות ה-1990
קטגוריה:ישראלים שנולדו ב-1985
הוגו אלמיידה

הוגו מיגל פריירה דה אלמיידה (בפורטוגזית: Hugo Miguel Pereira de Almeida; נולד ב-23 במאי 1984 בפיגיירה-דה-פוז, פורטוגל) הוא כדורגלן עבר פורטוגלי ששיחק בעמדת החלוץ.

== קריירה ==
אלמיידה הצטרף לקבוצת הנוער של פורטו בשנת 2000, את הופעת הבכורה שלו במדי הקבוצה הבוגרת ערך ב-21 בספטמבר 2003 בניצחון הבייתי על בנפיקה ליסבון, כאשר שותף בשלוש הדקות האחרונות. אך לאחר שלא הצליח להשתלב בהרכב הקבוצה, יצא אלמיידה לשחק בהשאלה באוניאו דשפורטיבה דה לייריה ובקבוצת בואבישטה.

בעונת 2005/2006 חזר אלמיידה לפורטו והפך לבורג חשוב בקבוצה, ואף זכה איתה באליפות פורטוגל. באותה העונה הוא אף כבש במסגרת ליגת האלופות שער מרהיב בבעיטה חופשית מטווח של 35 מטרים, בהפסד קבוצתו לאינטר מילאנו באצטדיון הסן סירו.

בעונת 2006/2007 עבר אלמיידה בהשאלה לקבוצת ורדר ברמן, וכבש 10 שערים ב-41 משחקים בכל המסגרות באותה העונה. באוגוסט 2007, עם הצטרפות החלוצים אדגר ברונו דה סילבה וארנסטו פאריאס לפורטו, החליט אלמיידה לקבל את הצעתה של ורדר ברמן להצטרף לשורותיה באופן קבוע, וחתם על חוזה לארבע שנים תמורת כ-4 מיליון אירו. עם עזיבתו של מירוסלב קלוזה, קיבל אלמיידה את הזדמנותו להפוך לשחקן הרכב. ב-12 המשחקים הראשונים של העונה הוא כבש 7 שערים, ואת העונה הוא סיים עם 16 שערים. שני בקבוצתו רק לדייגו אשר כבש באותה העונה 17 שערים.

את הופעת הבכורה שלו בנבחרת פורטוגל ערך אלמיידה נגד אזרבייג'ן במסגרת מוקדמות יורו 2008 ואף כבש באותו המשחק. גם במשחקו השני בנבחרת כבש, בניצחון 1-0 על ארמניה. מאוחר יותר התברר כי שערים אלו היו חיוניים להעפלתה של פורטוגל לטורניר.

בדצמבר 2010 חתם על חוזה לשחק 3 שנים בקבוצת בשיקטש הטורקית. ב-7 באוקטובר 2014 חתם בצ'זנה האיטלקית, לאחר מאבקים עם הקבוצה חתם בינואר 2015 בקובאן קרסנודאר הרוסית. ב-9 ביולי 2015 חתם באנז'י מחצ'קלה העולה החדשה לליגת הרוסית. ב-13 בינואר עזב את אנז'י כשחקן חופשי. ב-16 בינואר חתם לשנה וחצי בהנובר 96. ב-18 ביולי 2016 חתם בא.א.ק. אתונה. ב-30 באוגוסט 2017 חתם אלמיידה בהיידוק ספליט שם שיחק עד תום העונה. לאחר מכן חתם באקדמיקה דה קוימברה שם שיחק עד לפרישתו ממשחק פעיל בפברואר 2020.

==קישורים חיצוניים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:כדורגלנים פורטוגזים
קטגוריה:חלוצי כדורגל פורטוגזים
קטגוריה:כדורגלני פורטו
קטגוריה:כדורגלני אוניאו דשפורטיבה דה לייריה
קטגוריה:כדורגלני בואבישטה
קטגוריה:כדורגלני ורדר ברמן
קטגוריה:כדורגלני בשיקטש
קטגוריה:כדורגלני צ'זנה
קטגוריה:כדורגלני קובאן קרסנודאר
קטגוריה:כדורגלני אנז'י מחצ'קלה
קטגוריה:כדורגלני הנובר 96
קטגוריה:כדורגלני א.א.ק. אתונה
קטגוריה:כדורגלני היידוק ספליט
קטגוריה:כדורגלני אקדמיקה דה קוימברה
קטגוריה:כדורגלני נבחרת פורטוגל
קטגוריה:כדורגלנים באולימפיאדת אתונה (2004)
קטגוריה:כדורגלני יורו 2008
קטגוריה:כדורגלני מונדיאל 2010
קטגוריה:כדורגלני יורו 2012
קטגוריה:כדורגלני מונדיאל 2014
קטגוריה:ספורטאים זרים בגרמניה
קטגוריה:ספורטאים פורטוגזים בטורקיה
קטגוריה:ספורטאים פורטוגזים באיטליה
קטגוריה:ספורטאים זרים ברוסיה
קטגוריה:ספורטאים פורטוגזים ביוון
קטגוריה:ספורטאים זרים בקרואטיה
קטגוריה:פורטוגזים שנולדו ב-1984
רב ירמיה בר אבא

רב ירמיה בר אבא היה אמורא מהדור השני לאמוראי בבל (אמצע המאה ה-3 לערך). היה מתלמידיו של האמורא המפורסם רב. מופיע פעמים רבות גם בתלמוד הירושלמי, ושם הוא נקרא רב ירמיה סתם, בלא שם אביו. יש אומרים שנקרא גם רבי ירמיה רבה (הגדול).

==רבותיו==
כאמור, היה רב ירמיה בר אבא בעיקר תלמידו של רב, והיה נוהג בדרך כלל על פי פסקיו. עם זאת, נחשב כתלמיד חבר שלו, והיה פונה אליו בגוף שני, ולא בגוף שלישי כמקובל בין תלמיד לרבו.

רב ירמיה נושא ונותן עם חכמי דורו הידועים: רב הונא, רב יהודה, ועוד. רב נחמן, שהיה דיין מפורסם, הפנה אליו פעם דין תורה. רוב אזכוריו בתלמוד הם הלכות שמסר בשם חכמי הדור הבולטים: רב, שמואל ורבי יוחנן. מספר פעמים מסר על שאלות שנשלחו מבית מדרשו של רב לשמואל ("שלחו ליה מבי רב לשמואל"), המשויכות לתקופה שאחרי פטירתו של רב.

==משפחתו וחבריו==
על משפחתו ידוע מעט: אביו היה שמו "אבא", והיה בעל תשובה מפורסם בדורו. (לגרסה אחרת: אחי אביו, ושמו "אחא" הוא היה הבעל תשובה) רב הונא בר חייא היה חתנו, וגם בנו רב הונא בריה דרב ירמיה בר אבא ונכדו מרי מוזכרים כחכמים.. לפי דעת היימן, בנו הוא רבה בר ירמיה.

זמן מסוים התגורר במקום בשם "שום טמיא", שאינו ידוע ממקורות אחרים.

כאמור, יש מזהים את רב ירמיה בר אבא עם "רבי ירמיה רבה" שמוזכר פעם אחת בלבד. כחכם בעיר בצרה. על פי זה גר גם בבצרה.

==ממאמריו==
העוסק בצרכי ציבור - נחשב כעוסק בתורה. עבד רשאי לעלות לתורה כאחד משבעת העולים בשבת. קובץ מאמרותיו באגדה מסר רב חסדא, ביניהן: 

==רב ירמיה בר אבא השני==
יש אומרים שהיו שני חכמים בשם 'ירמיה בר אבא'; האחד בדור השני, והשני בדור השלישי, וזאת על סמך דברי עולא, שרב ירמיה בר אבא הוא תלמידו של רב הונא, תלמיד רב. על פי דעה זו, דבריו של רבי ירמיה בר אבא בשם רבי יוחנן שייכים למאוחר שבהם.

==קישורים חיצוניים==

*
*
*[http://www.daat.ac.il/encyclopedia/value.asp?id1=2846 ירמיה בר אבא] באנציקלופדיה יהודית דעת

==הערות שוליים==

קטגוריה:הדור השני לאמוראי בבל
קטגוריה:משפחת רב ירמיה בר אבא
קטגוריה:תלמידי רב
קטגוריה:תלמידי רבי יוחנן
קטגוריה:תלמידי שמואל
פומפיוס לונגינוס

פומפיוס לונגינוס (שמו המלא: גנאיוס פינריוס אמיליוס קיקטריקולה פומפיוס לונגינוס, לטינית: Gnaius Pompeius Longinus) היה איש צבא רומאי, ומשנת 86 עד 90 לספירה שימש כנציב יהודה ומפקד הלגיון העשירי פרטנסיס. בשנת 90 נתמנה לתפקיד של קונסול.

==תולדות חייו==
אביו הביולוגי של לונגינוס נשא את השם פומפיוס לונגינוס ושימש טריבון אצל הפריטורינים בשנת 69, ואילו אביו המאמץ היה גנאיוס פינריוס אמליוס קיקטריקולה, אשר שימש כקונסול בשנת 79 או 80. פומפיוס לונגינוס מוזכר בשלוש דיפלומות צבאיות רומיות מהפרובינקיה יהודה מהתאריך 13 במאי 86, וכן בשלוש דיפלומות צבאיות רומיות משנת 87. באוקטובר 90 הוא כבר שימש כקונסול מוסף. לאחר הקונסולוט היה לונגינוס נציב קונסולרי של הפרובינקיה מואסיה העליונה בשנת 94, ושל פאנוניה בשנת 98. ייתכן כי "לונגינוס" שהנהיג את הצבא הרומאי בדאקיה בשנת 105, נפל בשבי והתאבד, הוא גנאיוס פומפיוס לונגינוס.

== לקריאה נוספת ==
<div style="direction: ltr;">
* E. Dabrowa, [http://books.google.co.il/books?id=yH4MQy0wrbcC&lpg=PP1&pg=PA32#v=onepage&q&f=false Gnaius Pompeius Longinus], in: Legio X Fretensis. A Prosopographical Study of its Officers (I-III c. A.D.), Stuttgart, 1993, pp. 32–33
* E. Mary Smallwood [http://books.google.co.il/books?id=FdQUAAAAIAAJ&lpg=PP1&pg=PA547#v=onepage&q&f=false Gnaius Pompeius Longinus], in: The Jews under Roman rule: from Pompey to Diocletian, 1976, p. 547
* AE 2005, 1731 = Eck W. and Pangerl A., Neue Militardiplome für die Provinzen Syria und Iudaea/Syria Palaestina, SCI 24, 2005, pp. 106–108
* W. Eck, Senatoren von Vespasian bis Hadrian, München 1970, p. 243
* W. Eck and P. Weiß, Eine Konstitution für die Truppen Iudaeas aus dem Jahr 87, ZPE 170, 2009, pp. 201–206.
* W. Eck ,[http://www.academia.edu/3059502/A_Second_Constitution_for_the_Auxiliary_Troops_in_Judaea_in_86_AD A Second Constitution for the Auxiliary Troops in Judaea in 86 AD], SCI 29, 2010, pp. 21–32
* Werner Eck, Andread Pangerl, [http://www.academia.edu/1257217/Ein_Diplom_fur_die_Truppen_Judaas_aus_dem_Jahr_87_und_die_Frage_nach_der_Gleichformigkeit_romischer_Militaradministration Ein Diplom für die Truppen Judäas aus dem Jahr 87und die Frage nach der Gleichförmigkeit römischer Militäradministration], SCI 31, 2012, pp. 53–64

</div>
[[דיפלומה צבאית רומית משנת 86 לספירה המזכירה את פומפיוס לונגינוס כמושל פרובינקית יהודה]]

== הערות שוליים ==

קטגוריה:רומאים בתקופת הקיסרות
קטגוריה:נציבים רומאים ביהודה
קטגוריה:נפטרים ב-106
נורן

נוֹרְן (Norn) היא שפה נכחדת מקבוצת השפות הגרמאניות של משפחת השפות ההודו-אירופיות, אשר הייתה מדוברת באיי שטלנד, באיי אורקני ובקייטנס שבסקוטלנד.

לאחר שנורווגיה העבירה את השליטה על האיים לידי סקוטלנד במאה ה-15, הוחלפה הנורן בהדרגה על ידי הסקוטית.

== היסטוריה ==
התיישבות נורדית באיים החלה כנראה בתחילת המאה התשיעית לספירה. הסברה היא שאותם מתיישבים הגיעו בכמויות גדולות מאוד, ככל הנראה מהחוף המערבי של נורווגיה. השם "שטלנד" מגיע מנורדית עתיקה ומזכיר בצורתו שמות של מקומות בצפון-מערב נורווגיה. לעומת זאת, מרמז אוצר המילים הנורני על קשרים עם המחוזות הדרומיים יותר של נורווגיה.

אורקני ושטלנד נשבעו אמונים למלך ג'יימס השלישי בשנים 1468 ו-1469, בהתאמה, וההחלפה של נורן בסקוטית מיוחסת בעיקר לשבועות האמונים הללו. עם זאת, שקיעתה של הנורן באורקני החלה ככל הנראה ב-1379, כשרוזנות אורקני הועברה לידיו של שבט סינקלייר. בשטלנד השינוי החל מאוחר יותר, אבל עד סוף המאה ה-15 היו שני האיים דו-לשוניים. עם זאת, התהליך שבו עקפה הסקוטית את הנורן בתור השפה המדוברת הראשית באיים לא היה מהיר, ורוב הילידים באורקני ושטלנד דיברו כנראה נורן כשפה ראשונה עד סוף המאה ה-16 ותחילת המאה ה-17, בהתאמה.

קטגוריה:שפות נכחדות
קטגוריה:שפות גרמאניות צפוניות
קטגוריה:סקוטלנד: שפות
בארט ואן מרוויק

למברטוס "בארט" ואן מרוויק (בהולנדית: Bert van Marwijk; נולד ב-19 במאי 1952, בדוונטר, אוברייסל) הוא כדורגלן עבר ומאמן כדורגל הולנדי.

כשחקן ואן מרוויק שיחק 393 משחקים במסגרת ליגת העל ההולנדית, ואף הופיע פעם אחת במדי נבחרת הולנד.

כמאמן הצליח ואן מרוויק להביא את פורטונה סיטארד עד לגמר הגביע ההולנדי בשנת 1999. בשנת 2002 הוליך את פיינורד לזכייה בגביע אופ"א, לאחר ניצחון במשחק הגמר, 3-2 על בורוסיה דורטמונד. ביולי 2004 התמנה למאמנה של דורטמונד, והוחלף בפיינורד על ידי רוד חוליט. בדצמבר 2006 לאחר דשדוש של שנתיים במרכז טבלת הבונדסליגה פוטר ואן מרוויק מאימון הקבוצה.

ביוני 2007 חזר ואן מרוויק לפיינורד במטרה להחזיר אותה לצמרת הליגה. לצורך כך החזיר לקבוצה את ג'ובאני ואן ברונקהורסט ורכש את רוי מקאיי וטים דה קלר. חזרתו לקבוצה הייתה מוצלחת, מכיוון שעוד באותה העונה זכה ואן מרוויק עם פיינורד בגביע ההולנדי, אך קצרה. עוד לפני שתמה עונת 2007/2008 הוכרז כי ואן מרוויק יירש את מקומו של מרקו ואן באסטן כמאמן נבחרת הולנד בתום טורניר יורו 2008.

ואן מרוויק הדריך את נבחרת הולנד בטורניר גביע העולם 2010, בו הפסידה לנבחרת ספרד בגמר, 1-0 בהארכה משער של אנדרס אינייסטה.

הוביל את הנבחרת לטורניר מוקדמות יורו 2012 מוצלח, בו ניצחה הנבחרת ההולנדית את כל משחקיה והעפילה ליורו 2012 בפולין ואוקראינה.

ביורו עצמו הנבחרת נכשלה והפסידה את כל שלושת משחקיה, לגרמניה, דנמרק ופורטוגל, מה שהוביל את ואן מרוויק ב-28 ביוני 2012, להתפטר.

ב-24 בספטמבר 2013 מונה ואן מרוייק למאמן המבורג הגרמנית. הוא אימן במועדון ב-17 משחקים בלבד, ובפברואר 2014 פוטר לאחר רצף של שבעה הפסדי ליגה.

באוגוסט 2015 מונה למאמן כמאמן נבחרת ערב הסעודית הצליח ואן מרוויק להוביל את הנבחרת למונדיאל. הוא עזב את הנבחרת אחרי קמפיין מוקדמות המונדיאל .ב-25 בינואר 2018 מונה למאמן נבחרת אוסטרליה.

==קישורים חיצוניים==

==הערות שוליים==

קטגוריה:קשרי כדורגל הולנדים
קטגוריה:כדורגלנים הולנדים
קטגוריה:כדורגלני גו אהד איגלס
קטגוריה:כדורגלני א.ז. אלקמאר
קטגוריה:כדורגלני פורטונה סיטארד
קטגוריה:כדורגלני מאסטריכט
קטגוריה:מאמני כדורגל הולנדים
קטגוריה:מאמני פיינורד
קטגוריה:מאמני בורוסיה דורטמונד
קטגוריה:מאמני נבחרת הולנד בכדורגל
קטגוריה:מאמני המבורג
קטגוריה:מאמני נבחרת ערב הסעודית בכדורגל
קטגוריה:מאמני נבחרת אוסטרליה בכדורגל
קטגוריה:מאמני נבחרת איחוד האמירויות הערביות בכדורגל
קטגוריה:הולנדים שנולדו ב-1952
חתול פאלאס

חתול פאלאס (שם מדעי: Otocolobus manul, מכונה לעיתים גם מאנול) הוא מין חתול יחיד בסוגו, המצוי במרכז אסיה.
== מאפיינים ==
גודלו הוא כגודל חתול בית, כ-60 ס"מ, ומשקלו בממוצע 3.6 ק"ג. ישנם מספר מאפיינים המבדילים אותו מיתר המינים בסוג חתול: אישוני עיניו עגולים יותר מאשר אלה של שאר החתולים, רגליו קצרות יחסית, פרוותו ארוכה ועבה, וחתולי פלאס גדלים מהר יותר משאר מיני החתולים.

אזורי המחיה של חתול פאלאס הם במרכז אסיה, עד לגבהים של 5,050 מטר מעל פני הים ברמה הטיבטית. בנוסף, הם מאכלסים חלקים ממונגוליה, טג'יקיסטן, קירגיזיסטאן, הודו, קזחסטן, פקיסטן וחלקים ממערב סין, כמו גם בחלקי רוסיה (נדיר למצוא אותם ברוסיה) שמעבר לימת באיקל.

==קישורים חיצוניים==

* 

== הערות שוליים ==

קטגוריה:טקסונים שתוארו בידי פטר סימון פאלאס
קטגוריה:בעלי חיים שתוארו ב-1776
קטגוריה:חתולים קטנים
קטגוריה:יונקים יחידים בסוגם
קטגוריה:בעלי חיים בערבה האירואסייתית
קטגוריה:סין: יונקים
קטגוריה:רוסיה: יונקים
קטגוריה:פקיסטן: יונקים
קטגוריה:איראן: יונקים
קטגוריה:ארמניה: יונקים
סקסטוס הרמטידיוס קמפנוס

סקסטוס הרמטידיוס קמפנוס (לטינית: Sextus Hermetidius Campanus) היה איש צבא רומאי, ומשנת 93 עד 96 לספירה שימש כנציב יהודה וכמפקד הלגיון העשירי פרטנסיס. בשנת 97 התמנה לקונסול.

על פי אחת הסברות מוצאו של קמפנוס היה מיוון או מהמזרח ההלניסטי. הוא החל את הקריירה שלו כאיש צבא בחיל המזרחי של אספסינוס בשנת 59, ונכנס למעמד הפרשים באותה השנה באמצעות אדלקטיו. לפי סברה אחרת מוצאו היה איטלקי.

קמפנוס מתועד כנציב יהודה בתעודת שחרור ללגיונרים מיום 28 בדצמבר 93. לוחית עץ זו מתעדת הענקת אזרחות רומית לחייל, ומזכירה כדרך אגב: "חיילים ששירתו בירושלים בלגיון העשירי פרטנסיס" (milites qui militaverunt Hierosolymnis in legion x frerense).

== לקריאה נוספת ==
<div style="direction: ltr;">
* E. Dabrowa, [http://books.google.co.il/books?id=yH4MQy0wrbcC&lpg=PP1&pg=PA33#v=onepage&q&f=false Sextus Hermetidius Campanus], in: Legio X Fretensis. A Prosopographical Study of its Officers (I-III c. A.D.), Stuttgart, 1993, pp. 33–34
* E. Mary Smallwood [http://books.google.co.il/books?id=FdQUAAAAIAAJ&lpg=PP1&pg=PA548#v=onepage&q&f=false Sextus Hermetidius Campanus], in: The Jews under Roman rule: from Pompey to Diocletian, 1976, p. 548
</div>

קטגוריה:רומאים בתקופת הקיסרות
ואנג בי

ואנג בי (בסינית: 王弼; 226-249) או בשמו הספרותי פוּ-סֶה, היה פילוסוף סיני שהשתייך לזרם הניאוטאואיזם בפילוסופיה הסינית. וונג בי הוא אחד הפילוסופים הסינים החשובים והמוכרים בסין ובמערב משום שבסין החידושים הפילוסופים בפירושים שלו ל"ספר הדרך והסגולה" ו"האי צ'ינג" התאימו הן לקונפוציאנים והן לטאואיסטים ואפילו לבודהיסטים שבאו אחריו, ובמערב משום שהגרסה שבה הוא השתמש של ספר הדרך והסגולה היא הגרסה המפורשת הכי נפוצה. הוא מת בגיל 24 בלבד ממגפה.

==לקריאה נוספת==
*ספר הדאו: לאו דזה, או, ספר הדרך והסגולה. ואנג בי: כוונתו הנעלמה של הלאו דזה: המעשה הפנימי, האחד הגדול לרדת אל מקור הדרך / תרגמו מן המקורות הסיניים, העירו והוסיפו מבוא ונספחים דן דאור ויואב אריאל (תל אביב: עם עובד, תשס"ז 2007)

==קישורים חיצוניים==
* 

קטגוריה:פילוסופים סינים
קטגוריה:ילידי 226
קטגוריה:נפטרים ב-249
גאיוס יוליוס קוודראטוס באסוס

גאיוס יוליוס קוודראטוס באסוס (בלטינית: C. Iulius Quadratus Bassus) היה איש צבא רומאי ומשנת 102 עד 105 לספירה שימש כנציב יהודה ומפקד הלגיון העשירי פרטנסיס. קיבל את העיטור אות הטריומף על לחימתו במלחמה הדאקית הראשונה, בשנת 105 לספירה התמנה לקונסול.

==תולדות חייו==
גאיוס יוליוס קוודראטוס באסוס היה יליד פרגמון ובן למשפחה מלכותית. הוא נולד בפרגמון בשנת 67 לספירה, והיה חלק מהמעמד החברתי השולט של העיר והפרובינקיה. הוא היה הבן של גאיוס יוליוס באסוס, פרו-קונסול של ביתיניה בשנת 98. הוא התחתן עם נסיכה מקיליקיה, יוליה (בשנת 80 לספירה), הבת של המלך גאיוס יוליוס אלכסנדר.

הכתובות המזכירה את נציבותו ביהודה כוללת תפקידים רבים, כמעט ללא תקדים, בשירות האימפריה הרומית. התפקידים הרבים אותם מילא מביאים להנחה שלא היה כמעט רווח זמן בין תפקיד לתפקיד. בתחילת הקריירה שלו שירת כטריבון צבאי של הלגיון השלוש עשר גמינה (בשנים 87–89), אחראי על המטבעות ברומא (שנת 90), קוואסטור של הפרוקונסול בפרובינקיה כרתים וקירנאיקה (שנים 92–95), אידיל (שנת 95), ופראייטור, בשנת 98. תפקידו הראשון כפרו-פרייטור היה מפקד הלגיון האחד-עשר קלאודיה בשנים 99–101, במלחמה הדאקית הראשונה 101–102, הוא שירת כמפקד בלגיון הרביעי סיקיתה, הלגיון השנים עשר פולמינטה, ולגיון נוסף לא ידוע, על שירותו במלחמה קיבל מטראיאנוס את אות הטריומף.

משנת 102 עד 105 לספירה שימש כנציב יהודה ומפקד הלגיון העשירי פרטנסיס. בשנת 105 לספירה התמנה לקונסול. לאחר הקונסולאט מונה לתפקיד פונטיפקס, מושל הפרובינקיה קפדוקיה-גלטיה, במלחמות הפרתיות של טראיאנוס פיקד על יחידות מהלגיונות: הלגיון השלישי גאליקה, הלגיון הארבעה עשר גמינה ועוד 2 לגיונות לא ידועים במלחמות הפרתיות של טראיאנוס. הוא היה מושל פרובינקיית סוריה בשנים 114–117, ומושל פרובינקיה דאקיה בשנת 117. מינויו כנציב דאקיה לאחר היותו נציב סוריה מהווה צעד יוצא דופן, המציין את חשיבותו והכרת יכולתו הצבאית על ידי טראיאנוס. הוא מצא את מותו בדאקיה בזמן כהונתו כנציב, לאחר מותו נישא על ידי חייליו לפרגמון ושם נקבר.

== לקריאה נוספת ==
<div style="direction: ltr;">
* E. Dabrowa, [http://books.google.co.il/books?id=yH4MQy0wrbcC&lpg=PP33&pg=PA34#v=onepage&q&f=false Gaius Iulius Quadratus Bassus], in: Legio X Fretensis. A Prosopographical Study of its Officers (I–III c. A.D.), Stuttgart, 1993, pp. 33–34
* E. Mary Smallwood [http://books.google.co.il/books?id=FdQUAAAAIAAJ&lpg=PP1&pg=PA548#v=onepage&q&f=false C. Iulius Quadratus Bassus], in: The Jews under Roman rule: from Pompey to Diocletian, 1976, p. 548–549
* Gian Luca Gregori, La provincia di "Iudaea" in un inedito "cursus" senatorio di Roma, SCI 22, (2003), pp. 203–214
* Gian Luca Gregori, [https://web.archive.org/web/20160304031851/http://terraitalia.altervista.org/servizi/articoli/gregori_Quadrato_Basso.pdf Un anonimo governatore della provincia di Iudaea], in un inedito frammento romano 2007 in Acta XII congressus *internationalis epigraphiae Graecae et Latinae, Barcelona, pp. 655–660
* E. Dabrowa, The Governors of Roman Syria from Augustus to Septimius Severus, Bonn 1998, pp. 85–88
* A. N. Sherwin-White, A Historical and Social Commentary. The Letters of Pliny, Oxford 1966, pp. 274–279
* A. R. Birley, Onomasticon to the Younger Pliny. Letters and Panegyric, München, Leipzig 2000, pp. 63–64.
</div>

==קישורים חיצוניים==

== הערות שוליים ==

קטגוריה:רומאים בתקופת הקיסרות
קטגוריה:ילידי 60
קטגוריה:נפטרים ב-118
רומאני (שפה)

רומאני (Romani chib) היא שפתם של חלק מהצוענים (בני רומה), והיא למעשה גם שם כולל לשפות המדוברות על ידי הצוענים השייכות לענף ההודו-ארי של קבוצת השפות ההודו-איראניות במשפחת השפות ההודו-אירופיות.

השפה אינה מוכרת כשפה רשמית באף מדינה, אך היא מוכרת כשפת מיעוט ב-11 מדינות אירופאיות, שמונה מהן חברות האיחוד האירופי, ובמדינה אחת באמריקה הדרומית. 

לשפה מספר רב של ניבים באזורים שונים באירופה, וישנם אף מספר שפות קריאוליות שהתפתחו ממנה ומשפות אירופיות שונות. גאורגה סאראו פיתח שיטה לסטנדרטיזציה של השפה.

== קישורים חיצוניים ==
* 
* 

*

קטגוריה:צוענים
קטגוריה:שפות הודו-איראניות
לוקאס ניל

לוקאס אדוארד ניל (באנגלית: Lucas Edward Neill; נולד ב-9 במרץ 1978) הוא כדורגלן עבר אוסטרלי.

==קריירת מועדונים==

ניל הצטרף למועדון הכדורגל מילוול בהעברה חופשית בנובמבר 1995.<ref></ref>

את הופעת הבכורה שלו ערך ב-17 בפברואר 1996 נגד לוטון טאון. בשש שנותיו בקבוצה הופיע ניל באצטדיון הכדורגל דה דן (Teh Den) 174 פעמים וכבש 13 שערים.

בספטמבר 2001 הצטרף ניל לקבוצת בלקברן רוברס תמורת סכום של כ-900,000 ליש"ט. הופעתו הראשונה במדי בלקברן התקיימה בספטמבר 2001 במשחק נגד סנדרלנד. את שערו הראשון במדי הקבוצה כבש בסוף אותו החודש נגד בולטון וונדררס.

יוהאן ניסקנס, עוזרו של מאמן ברצלונה פרנק רייקארד אמר עליו "יכול היה לשחק עבור כל אחת מהקבוצות הטובות בעולם". ב-30 באוגוסט דווח כי מועדון הכדורגל של ליברפול הציע לבלקברן 2 מיליון ליש"ט עבור ניל, כשבלקברן הציעה לליברפול הצעה נגדית להחליפו תמורת מגנה של ליברפול סטפן וורנוק, אך ליברפול סירבה.

בינואר 2007 סירב ניל להצעתה של ליברפול, והעדיף על פניה הצעה מקבוצת וסטהאם יונייטד, ועבר לווסטהאם יונייטד תמורת סכום משוער של כ-1.5 מיליון ליש"ט. הופעת הבכורה שלו במועדון הייתה בפברואר 2007 מול ווטפורד, ובאותו המשחק נפצע בברכו. הוא נבחר לראשונה לשמש כקפטן הקבוצה בחודש שלאחר מכן, בהפסד 4-3 לטוטנהאם הוטספר, ומונה לקפטן הקבוע של הקבוצה עם העברתו של נייג'ל ריאו-קוקר לאסטון וילה.

בסיום עונת 2008-09 דחה ניל את הצעת ווסטהאם לחתום על חוזה חדש, והפך לשחקן חופשי. ב-17 בספטמבר 2009 חתם על חוזה לעונה אחת בקבוצת אברטון. והוצג לאוהדים במחצית המשחק נגד א.א.ק. אתונה במסגרת הליגה האירופית.

ב-13 בינואר 2010 חתם על חוזה לשנה וחצי עם קבוצת גלאטסראיי מהליגה הטורקית, שם שיתף פעולה עם חברו לנבחרת אוסטרליה הארי קיואל. ניל ערך את הופעת הבכורה שלו בליגה ב-24 בינואר 2010 בניצחון הביתי 1-0 מול גזיאנטפספור.

==נבחרת אוסטרליה==
באוקטובר 1996 ערך ניל את הופעת הבכורה שלו בנבחרת אוסטרליה במשחק נגד ערב הסעודית בריאד והוא בן 18 ו-7 חודשים בלבד. ניל השתתף גם באולימפיאדת סידני במסגרת הנבחרת עד גיל 23, ופתח בהרכב בכל ארבעת משחקיה של אוסטרליה במסגרת מונדיאל 2006.

ב-6 באוקטובר 2006 מונה לקפטן הנבחרת, ולמחרת שיחק את משחקו הראשון כקפטן במשחק נגד פרגוואי בבריזביין, שנגמר בתוצאה של תיקו 1-1. ובעקבות אי זימונו לסגל הנבחרת במונדיאל 2014 פרש מהנבחרת.

==קישורים חיצוניים==

* [https://web.archive.org/web/20111222011301/http://lucasneill.com/ האתר הרשמי] של השחקן.

==הערות שוליים==

קטגוריה:כדורגלנים אוסטרלים
קטגוריה:בלמי כדורגל אוסטרלים
קטגוריה:סידני: כדורגלנים
קטגוריה:כדורגלני מילוול
קטגוריה:כדורגלני וסטהאם יונייטד
קטגוריה:כדורגלני אברטון
קטגוריה:כדורגלני בלקברן רוברס
קטגוריה:כדורגלני גלאטסראיי
קטגוריה:כדורגלני אל-ג'זירה (אבו דאבי)
קטגוריה:כדורגלני אל-וואסל
קטגוריה:כדורגלני סידני
קטגוריה:כדורגלני ווטפורד
קטגוריה:כדורגלני דונקסטר רוברס
קטגוריה:כדורגלני נבחרת אוסטרליה
קטגוריה:כדורגלנים באולימפיאדת סידני (2000)
קטגוריה:כדורגלני גביע הקונפדרציות 2005
קטגוריה:כדורגלני מונדיאל 2006
קטגוריה:כדורגלני גביע אסיה 2007
קטגוריה:כדורגלני מונדיאל 2010
קטגוריה:כדורגלני גביע אסיה 2011
קטגוריה:אוסטרלים שנולדו ב-1978
קטגוריה:אוסטרלים ממוצא אירי
סטארגייט יוניברס

סטארגייט יוניברס (באנגלית: Stargate Universe, בקיצור SG-U) היא סדרת מדע בדיוני אמריקאית/קנדית, והיא הסדרה השלישית ביקום סטארגייט אחרי הסדרות סטארגייט SG-1 וסטארגייט אטלנטיס. בסדרה מככבים לראשונה בתולדות הזיכיון אנסמבל של שחקנים, והיא בעלת מאפיינים של סדרת דרמה המשכית. פרק הפיילוט הכפול הוקרן ב-2 באוקטובר 2009 ברשת Syfy, שביטלה את הסדרה לאחר שתי עונות בלבד. הפרק החותם את הסדרה שודר ב-9 במאי 2011. 

הסדרה עוקבת אחר הרפתקאותיהם של צוות מחקר המועבר בטעות דרך הסטארגייט לספינת החלל "דסטיני" ומתארת את ניסיונם לשוב לכדור הארץ.

==סקירה==
סטארגייט יוניברס מתרחשת על סיפון ספינת הקדמונים "דסטיני", אשר שוגרה מכדור הארץ לפני מיליוני שנים. לפני ששוגרה, מספר ספינות נשלחו לפניה כדי לזרוע שערי סטארגייט ברחבי הגלקסיה. הקדמונים התכוונו לעלות על סיפונה דרך השער שבתוכה, אולם מאז התעלו למישור הבא של הקיום וחלק נרצחו על ידי ה"רפאים" (באנגלית: WRAITH) כפי שמבואר בסטארגייט אטלנטיס, והספינה נשכחה. כדי ליצור קשר עם הספינה, כתובת השיגור מורכבת מתשעה תגליפים (בניגוד לשבעה תגליפים ששומשו בסדרה סטארגייט SG-1, ושמונה בסדרה סטארגייט אטלנטיס) ונדרש כוח רב להפעילה.

בתחילת הסדרה, צוות של חיילים ומדענים מועבר לתוך הספינה דרך הסטארגייט, לאחר שבסיסם הותקף. רבות מהמערכות שבה כושלות והם אינם מסוגלים לנווט את הספינה ואפילו לחזור לכדור הארץ. אולם, הספינה עוצרת לפרקים בכוכבי לכת, מה שמאפשר לצוות לחקור אותם ולחדש את המלאי הדליל שברשותם. 

הסדרה מכוונת בעיקר לקהל צופים שמכיר את יקום סטארגייט. היא מתבססת על המיתולוגיה שהותוותה ביקום סטארגייט, ועדיין מכילה את הצד ההרפתקני והמחקרי של קודמותיה, אם כי אינה מסתמכת לחלוטין על המיתולוגיה ושמה דגש על הנפשות המאכלסות אותה. אופי הסדרה הוא אפל ומחוספס יותר. לפי רוברט ס. קופר, מהות הסיפור היא הפחד והאימה שבאה בעקבות טרגדיה בשילוב עם שביב של תקווה ושל הישרדות אנושית בסיסית.

==שחקנים ראשיים==
צוות השחקנים בכנס [[קומיק-קון 2009. משמאל לימין: ג'מיל ווקר סמית, אליינה הופמן, דייוויד בלו, רוברט קרלייל, מינג נה, בריאן ג'. סמית ואליז לבסק]]
* רוברט קרלייל - ד"ר ניקולאס ראש, מדען
* לואיס פריירה - קולונל אברט יאנג, ראש הצוות
* בריאן ג'יי סמית' - סגן מת'יו סקוט, שני בפיקוד אחרי יאנג
* אליז לבסק - קלואי ארמסטרונג, ביתו של סנאטור אמריקני שפיקח על פרויקט סטארגייט
* דייוויד בלו - איליי ואלאס, גאון מחשבים ומתמטיקה
* אליינה הופמן - תמרה "טי.ג'יי" ג'והנסן, רופאת שטח
* ג'מיל ווקר סמית - רב-סמל רונאלד גריר
* מינג-נה ון - קאמיל ריי, אזרחית, נציגת ארגון ה-IOA המפקח על פרויקט סטארגייט

בנוסף, מופיעים בעונה הראשונה שחקני סטארגייט SG-1 ריצ'רד דין אנדרסון, אמנדה טאפינג ומייקל שנקס בתפקידי אורח. בפרק בעונה השנייה הופיעו שחקני סטארגייט אטלנטיס רוברט פיקרדו ודייוויד היולט.

== קישורים חיצוניים ==

* 

== הערות שוליים ==

קטגוריה:סדרות טלוויזיה אמריקאיות שעלו לשידור בשנות ה-2000
קטגוריה:סטארגייט
קטגוריה:סדרות טלוויזיה המבוססות על סרטים
קטגוריה:סדרות ספין-אוף
קטגוריה:Syfy
קטגוריה:סדרות פנטזיה אמריקאיות
קטגוריה:סדרות מדע בדיוני אמריקאיות
שחריר הנחלים

שחריר הנחלים (שם מדעי: Melanopsis praemorsa) הוא מין של חלזון החי במים מתוקים. צבעו חום כהה עד שחור מבריק וגודלו עד 2 סנטימטר. לקונכייה 5–6 פיתולים הולכים וגדלים, פתחה עגול ללא פגימה. החלזון נפוץ בגדות מאגרי מים מתוקים ונחלים סביב הים התיכון באירופה וצפון אפריקה ובכלל זה בכל ארץ ישראל, והוא חלזון המים המתוקים הנפוץ בארץ ישראל.

השחריר נצמד לדפנות מאגרי המים, הן דפנות סלעיות והן דפנות רכות, וניזון מאצות זעירות וחומר אורגני רקבובי. בדרך כלל חיים מספר פרטים יחד על אותו שטח-מחיה. בשעות היום נודד השחריר ומותיר פס רירי על גבי הסלע.

החלזון מתרבה על ידי הטלת צבירי ביצים המודבקים על תשתית אבן בשקעים ואזורים מוסתרים ואף ביצים בודדות, הביצים מוסוות היטב בהתאם לסוג הקרקע.

==שחריר הנחלים כביואינדיקטור==
כיוון שהשחריר חי במים צלולים שרמת מליחותם נמוכה והוא רגיש לזיהום, קיימת דעה נפוצה בקרב מטיילים לפיו מים בהם חי חלזון זה, טובים לשתיה. דעה זו נבחנה במסגרת מחקר שהתקיים באוניברסיטת תל אביב ב-2003. השחריר מתאים להיות ביואינדיקטור (בוחן ביולוגי) לטיב המים כיוון שהוא נפוץ במגוון מקווי מים, אינו רגיש למאפיינים נייטרליים מבחינת האיכות כגון טמפרטורה, זרימה ומליחות בטווח רחב יחסית וטווח התנועה שלו מוגבל ולכן הוא מבטא את התנאים בבית הגידול המצומצם בו הוא נמצא. כמו כן ברור בעליל כי הוא נעדר מסביבות מים מזוהמות. מאידך נמצא כי אוכלוסייה מגוונת (תת-מינים רבים ושונים) הם בעלי סף רגישות שונה למזהמים כגון נחושת ואמוניה (דבר שבא לידי ביטוי בשונות גבוהה בסף הרגישות למזהמים באוכלוסיות שונות של שחריר מנחלים שונים) וכי יכולתו של השחריר לבטא את מכלול הסביבה האקולוגית בה הוא נמצא מוגבלת, כלומר גם אם אוכלוסיית השחריר שורדת היטב ייתכנו רמות זיהום המשפיעות לרעה על בעלי חיים גדולים ומורכבים יותר. עם זאת, אי-המצאות של אוכלוסיית שחריר הנחלים בסביבה מסוימת מבטאת בוודאות זיהום של אותו מקור או רמת מליחות גבוהה שלו.

==לקריאה נוספת==
* אביטל גזית וצוותו, [https://web.archive.org/web/20090521075516/http://www.sviva.gov.il/Enviroment/Static/Binaries/mechkarim/yarkon_12-_1.pdf שימוש בחילזון המים שחריר הנחלים (Melanopsis) כביואינדיקטור לבחינת איכות מים בנחלים], המכון לחקר שמירת הטבע, אוניברסיטת תל- אביב, יולי 2003 ; (ראו גם באתר [http://www.sviva.gov.il/Enviroment/bin/en.jsp?enPage=BlankPage&enDisplay=view&enDispWhat=object&enDispWho=mechkarim^l31&enZone=pirsum_Mechkarim&enVersion=0& המשרד להגנת הסביבה])

==קישורים חיצוניים==

==הערות שוליים==

קטגוריה:טקסונים שתוארו בידי קארולוס ליניאוס
קטגוריה:סורבאוקונכה
קטגוריה:ארץ ישראל: חלזונות
קטגוריה:בעלי חיים שתוארו ב-1758
תרנגול בנקיבה

תרנגול בנקיבה או תרנגול בר אדום (שם מדעי: Gallus gallus) הוא מין של עוף ממשפחת הפסיוניים החי ביערות מזרח אסיה: בהודו, בסין ובאינדונזיה, וכן בפיליפינים. כמו כן הוא הופץ בידי האדם לאזורים רבים. תרנגול זה נחשב לאבי תרנגול הבית, אשר בוית ממנו לפני כ-5,000 שנים לצורכי הפקת ביצים, בשר ונוצות.

לזכר כרבולת אדומה גדולה על ראשו, צבעי נוצותיו חום-זהוב ארגמן עם כתמים חומים ושחורים.
תחת מקורו גדילי בשר אדומים. הוא משמיע קולות עזים הידועים כ"קריאת התרנגול" ("קוקוריקו"), בעוד הנקבה קטנה יותר, וחסרת כרבולת או גדילי בשר.

התרנגול ניזון מירקות וזרעים כמו גם מחרקים ותולעים.

== גלריה ==
<gallery widths="200px" heights="150px">
תמונה:Gallus gallus female - Kaeng Krachan.jpg|תרנגולת ביער
תמונה:Junglefowl on tree.jpg
תמונה:Coq Belle-Ile.jpg|תרנגול הבית
תמונה:Gallus gallus -Kaziranga National Park, Assam, India-8.jpg|משפחת תרנגולים
תמונה:Red Junglefowl Sundarbans Tiger Reserve West Bengal India 07.03.2015.jpg
Gallus gallus MHNT.ZOO.2010.11.5.11.jpg |Museum specimen
</gallery>

==ראו גם==
*תרנגול הבית
*תרנגול

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס ליניאוס
קטגוריה:תרנגול (סוג)
קטגוריה:עופות יערות הגשם של תת-היבשת ההודית
קטגוריה:מלזיה: עופות
קטגוריה:תאילנד: עופות
קטגוריה:בעלי חיים שתוארו ב-1758
דיג טונה

דיג טונה המכונה גם מחווה למסונייה הוא ציור שמן על בד של הצייר הסוריאליסטי הספרדי סלבדור דאלי. היצירה המונומנטלית, שגובהה כ-3 מטרים ורוחבה עולה על 4 מטרים, צוירה בשנים 1966–1967 בצבעי שמן על בד. היצירה מוצגת במכון פול רישאר באיל דה בנדול שבצרפת.

יצירה זו היא אחת היצירות הידועות האחרונות שצייר דאלי בימי חייו. היצירה מתארת דיג דגי טונה, ומציגה במרכזה את המאבק בין הדייג לבין הדג הגדול, כאשר הדייג נועץ את סכינו הגדול והמוזהב לתוך הדג, והים הכחול הופך אדום בשל דמו של הדג.

היצירה מכונה גם "מחווה למסוניה" ומוקדשת לצייר ז'אן-לואי-ארנסט מסונייה, בן המאה ה-19 אשר התמחה בציורי קרבות ימיים.

היצירה משלבת את סגנון הסוריאליזם, עם סגנון הפופ ארט ואמנות פסיכדלית. נדרשו לדאלי כשנתיים להשלים את היצירה רחבת ההיקף.

==קישורים חיצוניים==
* [https://web.archive.org/web/20060626103245/http://www.dali-gallery.com/html/analyses/1967_01a.htm תיאור היצירה]

קטגוריה:סלבדור דאלי
קטגוריה:ציורים סוריאליסטים
קטגוריה:ציורים משנות ה-1960
קטגוריה:בעלי חיים באמנות
ז'אן-לואי-ארנסט מסונייה

ז'אן-לואי-ארנסט מסונייה, דיוקן עצמי, 1889
1814. המערכה בצרפת(נפוליאון ומפקדיו חוזרים מסווסון לאחר קרב לאון), יצירה משנת 1864
ז'אן-לואי-ארנסט מסונייה (בצרפתית: Jean-Louis Ernest Meissonier; 21 בפברואר 1815 – 31 בינואר 1891) היה צייר ופסל קלאסיקני צרפתי הידוע בציורי הקרבות שלו, בהם התמקד בעיקר בציורי צבאותיו של נפוליאון בונפרטה.

==קורות חיים==
מסונייה נולד בליון שבצרפת. הוא החל לצייר ולרשום בצעירותו, למד אמנות בסטודיו של הצייר לאון קונייה. הוא ביקר ברומא ובשווייץ והציג בשנת 1831 את יצירתו "הבורגנים ההולנדים" (Les Bourgeois Flamands) בפריז. יצירה זו היא אחת ממספר רב של יצירות מיניאטוריות בהם התמחה האמן (אשר היה הראשון שצייר בסוגת ציור זו בצרפת, וזכה להצלחה רבה). בשנת 1838 התחתן ונולד לו בן אחד - ז'אן שארל מסונייה, אשר למד תחת אביו, ולימים הפך צייר בעצמו.

בשנת 1841 הציג את היצירה "משחק שח" אשר זכתה להצלחה רבה, וכן גם יצירתו משנת 1842 "צעיר מנגן בצ'לו", היצירה משנת 1842 "האמן בסטודיו שלו", והיצירות "צעיר מביט על ציור", "בחדר המשמר" ו"משחק פיקה" משנת 1845.

בשנת 1848 צייר את "חיילים" והחל את "יום ביוני" - יצירה אותה לא השלים. בשנת 1849 יצר את "מעשן" ובשנת 1952 את "בראבו". יצירתו משנת 1855 - "המהמרים" ו"הריב" זכו להצלחה רבה והוצגו בחצרו של הקיסר נפוליאון השלישי. בשנת 1857 הציג בתערוכה בפריז תשע יצירות שזכו להצלחה. הוא שב והציג את יצירותיו בתערוכות בשנת 1861 ו-1864, וכן בתערוכה העולמית בשנת 1878 בה הציג 16 מיצירותיו.

במהלך המצור על פריז בשנת 1871 שירת מסונייה בדרגת קולונל.

בשנת 1883 נבחר כנשיא "התערוכה הלאומית הגדולה" והציג בה מספר יצירות. תערוכה רטרוספקטיבית שלו נפתחה ב-24 במאי 1884 וכללה 146 מיצירותיו.

מסונייה היה חבר בחבר השופטים של התערוכה העולמית של פריז (1889) ואף הציג בתערוכה מספר יצירות.

מסונייה נפטר בפריז ב-31 בינואר 1891.

==תארים==
בשנת 1846 קיבל מסונייה את התואר אביר לגיון הכבוד על עבודותיו. הוא הועלה בדרגה בשנת 1856 ושוב ב-29 ביוני 1867 ו-1880, וקיבל את התואר הגבוה ביותר של הארגון ב-29 באוקטובר 1889

בשנת 1890 הפך מסונייה לנשיא החברה הלאומית לאמנות יפה של צרפת (Société Nationale des Beaux-Arts).

==לקריאה נוספת==
* רוס קינג, משפט פריס, מאנגלית: יותם פלדמן ונעמי כרמל, הוצאת דביר, 2010.

==קישורים חיצוניים==

* 

קטגוריה:ציירים צרפתים
קטגוריה:מקבלי אות לגיון הכבוד
קטגוריה:צרפתים שנולדו ב-1815
קטגוריה:צרפתים שנפטרו ב-1891
ויקטור סאדה

ויקטור סאדה רמיזה (בספרדית: Víctor Sada Remisa; נולד ב-8 במרץ 1984 בבדאלונה שבקטלוניה) הוא כדורסלן ספרדי המשחק בעמדת הרכז באנדורה. גובהו 1.92 מטר. עם ברצלונה היה שותף לזכייה באליפות היורוליג ב-2010 ובאליפות ספרד בשנים 2004 ו-2009. סאדה ידוע במיוחד במשחק ההגנה הלוחמני וביכולת חטיפת הכדורים שלו.

==קריירה==
סאדה גדל במחלקת הנוער של ברצלונה. בשנת 2002 הוא השתתף עם נבחרת העתודה של ספרד באליפות אירופה עד גיל 20. באותה שנה הוא הצטרף לברצלונה ב', קבוצת מילואים של המועדון ששיחקה בליגת החובבים. הוא שיחק במשך שלוש עונות בקבוצה והיה אחד מהשחקנים הבולטים שלה. בעונת הוא הגיע לשיא יכולתו במדי הקבוצה כאשר קלע 10.9 נקודות ומסר 4.5 אסיסטים בממוצע למשחק. 

בעקבות היכולת הטובה שהפגין, קודם סאדה לקראת סיום אותה עונה לקבוצה הבוגרת של ברצלונה, ששיחקה בליגת העל הספרדית וביורוליג. באותו קיץ הוא השתתף פעם נוספת עם ספרד באליפות אירופה עד גיל 20. עם זאת, הוא לא הצליח להשתלב בברצלונה מבחינה מקצועית וקיבל דקות משחק מועטות במשחקים בהם שותף. בעקבות מעמדו הירוד בקבוצה הוא עבר לז'ירונה ב-2006.

בעונתו הראשונה בז'ירונה, , השיג סאדה ממוצעים של 5.2 נקודות ו-1.8 אסיסטים למשחק, וסייע לקבוצה לזכות באליפות היורוצ'לנג' ולסיים במקום החמישי בליגה הספרדית - המיקום הגבוה בתולדותיה. בעונה שלאחר מכן, בה השתתף עם ז'ירונה בגביע יול"ב, הוא שיפר את ממוצעיו ל-7.8 נקודות ו-4.2 אסיסטים.

לפני עונת חזר סאדה ברצלונה, והחל לקבל דקות משחק רבות יותר. לעיתים הוא פתח בחמישיית הקבוצה, ובסך הכול השיג באותה עונה ממוצעים של 2 נקודות ו-2.7 אסיסטים ביורוליג, ושל 4 נקודות ו-3 אסיסטים במסגרת הליגה הספרדית. הוא סייע לקבוצתו לזכות באליפות ספרד באותה עונה, לאחר ניצחון על טאו ויטוריה בסדרת הגמר.
בעונה הבאה, , היה סאדה שותף לזכיית הקבוצה באליפות היורוליג, כאשר תרם לקבוצה בעיקר ברוח הלחימה שהכניס לה במשחק ההגנה ושימש כרכז מחליף לריקי רוביו. הוא לא שותף כלל בחצי גמר הפיינל פור מול צסק"א מוסקבה, אך במשחק הגמר מול אולימפיאקוס היה משמעותי עבור קבוצתו, כאשר שיחק 21 דקות וקלע שבע נקודות.
בקיץ , חתם סאדה לשנתיים עם אופצייה לשנתיים נוספות בברצלונה.

==קישורים חיצוניים==

* [https://web.archive.org/web/20100516094056/http://www.fcbarcelona.com/web/english/basquet/temporada_09-10/plantilla/jugadors/sada.html דף השחקן] באתר ברצלונה
* [http://www.euroleague.net/competition/players/showplayer?clubcode=bar&pcode=BGO&seasoncode=e2008 פרופיל וסטטיסטיקות] באתר היורוליג
* [https://web.archive.org/web/20120701211148/http://www.acb.com/jugador.php?id=B2Q ויקטור סאדה] באתר הליגה הספרדית 

קטגוריה:כדורסלנים ספרדים
קטגוריה:כדורסלני ברצלונה
קטגוריה:כדורסלני ז'ירונה
קטגוריה:כדורסלני אנדורה
קטגוריה:ספרדים שנולדו ב-1984